115 



ΕΦΗΜΕΡΙΣ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

21. Εθελοντές - Εθελόντριες Μακράς θητείας,. . 1 

22. "Τροποποίηση διατάξεων του Ν.Δ. 284/1988 (ΦΕΚ 128/ 

Α') «Οργανισμός του Υπουργείου Οικονομικών». 2 

23. Σύσταση Γενικής διευθύνσεως στον Αυτόνομο Οργανισμό 

Εργατικής Κατοικίας (Α.Ο.Ε.Κ.).. 3 

24. Παράταση της προθεσμίας του άρθρου 1 παρ. 1 του Π.Δ. 

345/1990, Παύση λειτουργίας Παιδ. Ακαδημιών και 
Σχολών Νηπιαγωγών και ρύθμιση σπουδαστικών και' άλ¬ 
λων θεμάτων (ΦΕΚ 137 Α). .. 4 

25. · Ίδρυση θέσεων Διδακτικού Ερευνητικού Προσωπικού 

(Δ.Ε.Π.) και Ειδικού Διοικητικού - Τεχνικού Προσωπικού 
(Ε.Δ.Τ.Π.) στο Πανεπιστήμιο Αθηνών. 5 


26. Σύσταση Γενικών Διευθύνσεων στη Γενική Γραμματεία 
Αθλητισμού.. 

ΑΠΟΦΑΣΕΙΣ 

Καταβαλλόμενες προμήθειες στα πιστωτικά ιδρύματα και χρη- 
ματιστές-μέλη του Χρηματιστηρίου Αξιών Αθηνών που 
έχουν εξουσιοδοτηθεί για τη διακίνηση ομολόγων του Ελ¬ 
ληνικού Δημοσίου με ρήτρα ΕΟΓΙ.· · ■ ■ ■ 

Μείωση του ποσοστού των καταθέσεων των εμπορικών τραπε¬ 
ζών, που διατίθεται υποχρεωτικά για επενδύσεις σε έντοκα 
γραμμάτια του Ελληνικού Δημοσίου και ομολογίες κρατι¬ 
κών δανείων οικονομικής αναπτύξεως και δανείων δημο¬ 
σίων επιχειρήσεων. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 455/1990 αρμοδιότητας 


Υπουργείου Γεωργίας.. 9 

Διορθώσεις σφαλμάτων στο 453/90 Π.Δ. αρμοδιότητας του 

Υπουργείου Υγείας, Πρόνοιας και Κοιν. Ασφαλίσεων.10 

Διορθώσεις σφαλμάτων στο 405/23.11.90 Π.Δ. αρμοδιότητας 

Υπουργείου Υγείας, Πρόνοιας και Κοιν. Ασφαλίσεων. . 11 

Διορθώσεις σφαλμάτων στο 406/23.11.90 Π.Δ. αρμοδιότητα); 

Υπουργείου Υγείας, Πρόνοιας και Κοιν. Ασφαλίσεων. . 12 

Διορθώσεις σφαλμάτων στο 407/23.11.90 Π.Δ. αρμοδιότητας 
Υπουργείου Υγείας, Πρόνοιας και Κοιν. Ασφαλίσεων. . 13 
Διορθώσεις σφαλμάτων στο 408/23.11.90 Π.Δ. αρμοδιότητας 

Υπουργείου Υγείας, Πρόνοιας και Κοιν. Ασφαλίσεων. . 14 


Διόρθωση σφάλματος στο Π.Δ. 481/90 αρμοδιότητας Υπουρ¬ 
γείου Εμπορικής Ναυτιλίας. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 21 (1)" 

Εθελοντές - Εθελόντριες Μακράς θητείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α, Τη διάταξη του άρθρου 13 παρ. 6 του Ν. 1848/89 «περί προε- 
λεύσεως των Μονίμων Αξιωματικών Οικονομικού και Στρατολογι¬ 
κού Σώματος των Ενόπλων Δυνάμεων και άλλες διατάξεις» (ΦΕΚ 
Α’ 112). 

-β. Την υπ’ αριθ. πρωτ. Υ 1019/20 Απρ. 1 90/Απόφαση Πρωθυ¬ 
πουργού «Καθορισμός αρμοδιοτήτων Αναπληρωτή Υπουργού Εθνι¬ 
κής Αμύνης Αλεξάνδρου Παπαδόγγονα» (ΦΕΚ Β' 286). 

γ. Την αριθ. Υ 1140/1051173/1390/0001/9.7.1990 (ΦΕΚ 
420/Β/90) απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων στον Υφυπουργό Οικονομικών» 

δ. Τη με αριθμό 676/90 γνωμοδότηση του Συμβουλίου της Επι¬ 
κράτειας μετά από πρόαση του Αναπληρωτή Υπουργού Εθνικής 
Αμύνης και Υφυπουργού Οικονομικών, αποφασίζουμε: 

Άρθρο 1 

Με τον όρο «Εθελοντές - Εθελόντριες μακράς θητεία» νοείται το 
στρατιωτικό προσωπικό που αναφέρεται στις παραγράφους 4 και 5 
του άρθρου 13 του Ν. 1848/89. 

■ Άρθρο 2 

Βαθμοί - Στολή - Διακριτικά 

1. Ο βαθμός καθιερώνει την ικανότητα για άσκηση ορισμένων 
καθηκόντων, παρέχει δικαιώματα και επιβάλλει υποχρεώσεις. 

2. Οι βαθμοί των Εθελοντών - Εθελοντριών μακράς θητείας των 
τριών-Κλάδων των Ενόπλων Δυνάμεων και η μεταξύ τους αντιστοι¬ 
χία καθορίζεται ως εξής: 

α. Ανθυπασπιστής και για τους τρεις Κλάδους των Ενόπλων Δυ¬ 
νάμεων. 

β, Αρχιλοχίας - Αρχικελευστής - Αρχισμηνίας·.- , . 

γ. Επιλοχίας - Επικελευφής - Επισμηνίας. 

δ. Λοχίας - Κελευστής -ί Σμηνίας. . 

3. Η στολή και τα διακριτικά των βαθμών των Εθελοντών - Εθε¬ 
λοντριών μακράς θητείας των Κλάδων των Ενόπλων Δυνάμεων 
ρυθμίζονται με Υπουργική Απόφαση που εκδίδεται με μέριμνα του 

οικείου Κλάδου των Ενόπλων Δυνάμεων. 

Άρθρο 3 

Χρόνος Παραμονής στο βαθμό για προαγωγή 

1. Οι Εθελοντές - Εθελόντριες μακράς θητείας, με επιφύλαξη 
των αναφερομένων στην παράγραφο 2 του άρθρου αυτού, προάγο- 
νται στον επόμενο βαθμό ανεξάρτητα από την ύπαρξη οργανικών θέ¬ 
σεων, εάν συμπληρώνουν στον ίδιο βαθμό τον παρακάτω οριζόμενο 
φλάχιστο χρόνο παραμονής: 

α. Λοχίας - Κελευστής - Σμηνίας 5 χρόνια 

β. Επιλοχίας - Επικελευστής - Επισμηνίας 8 χρόνια 

γ. Αρχιλοχίας - Αρχικελευστής - Αρχισμηνίας , 7 χρόνια 
Στον πιο πάνω χρόνο του Λοχία - Κελευστή - Σμηνία δεν υπολο¬ 
γίζεται ο χρόνος που διανύθηκε στο βαθμό αυτό με την ιδιότητα του 
οπλίτη πενταετούς υποχρέωσης του Ν. 1513/1985 και της Εθελό¬ 
ντριας του Ν. 705/1977. 

2. Οι οπλίτες πενταετούς υποχρεώσεως και οι εθελόντριες που 
υπηρετούν στους Κλάδους των Ενόπλων Δυνάμεων και έχουν συ¬ 
μπληρώσει ή θα συμπληρώσουν την πενταετή υποχρέωσή τους μπο¬ 
ρούν να ενταχθούν κατόπιν αιτήσεώς τους στο θεσμό Εθελοντών - 
Εθελοντριών μακράς θητείας με το βαθμό που φέρουν και προάγο- 
νται στον επόμενο βαθμό με τη συμπλήρωση της παρακάτω συνολι¬ 
κής υπηρεσίας ανεξάρτητα από την ύπαρξη κενών οργανικών θέ¬ 
σεων: 

α. Λοχίας - Κελευστής - Σμηνίας 10 χρόνια 

β. Επιλοχίας - Επικελευστής - Επισμηνίας 18 χρόνια 

γ. Αρχιλοχίας - Αρχικελευστής - Αρχισμηνίας 25 χρόνια. 

Άρθρο 4 

Αρχαιότητες - Επετηρίδες . 

1. Οι Εθελοντές - Εθελόντριες, μακράς θητείας του Στρατού Ξη- 
ράς και του Πολεμικού Ναυτικού εντάσσονται μεταξύ τους σε χωρι¬ 
στούς πίνακες αρχαιότητας (επετηρίδες) ως εξής: 

α. Εθελοντές μακράς θητείας: 

(1) Στρατός,Ξηράς 

Ιδιαίτερη επετηρίδα για κάθε Όπλο και Σώμα με βάση το χρόνο 
και το βαθμό ένταξής τους στο θεσμό των Εθελοντών μακράς θη¬ 
τείας. 

(2) Πολεμικό Ναυτικό 

Κοινή επετηρίδα για όλους ανεξάρτητα από ειδικότητα τέχνη με 
βάση τη σειρά αρχαιότητας που είχαν ως οπλίτες πενταετούς υπο¬ 
χρεώσεως σε συνδυασμό με το χρόνο και το βαθμό ένταξής τους στο 
θεσμό εθελοντών μακράς θητείας, 
β. Εθελόντριες μακράς θητείας: 

(1) Στρατός Ξηράς 

Κοινή επετηρίδα για όλες με βάση το χρόνο και το βαθμό ένταξής 
τους στο θεσμό εθελοντριών μακράς θητείας. 

(2) Πολεμικό ναυτικό 

Κοινή επετηρίδα για όλες, ανεξάρτητα από ειδικότητα - τέχνη με 
βάση τη σειρά αρχαιότητας που είχαν ως εθελόντριες ή οπλίτες πε¬ 
νταετούς υποχρεώσεως σε συνδυασμό με το χρόνο και το βαθμό 
ένταξής τους στο θεσμό εθελοντριών μακράς θητείας. 

2. Οι Εθελοντές - Εθελόντριες μακράς θητείας της Πολεμικής 
Αεροπορίας εντάσσονται σε ενιαία επετηρίδα, με βάση τη σειρά αρ¬ 
χαιότητας που είχαν ως εθελόντριες ή οπλίτες πενταετούς υποχρέω¬ 
σης. 

3. Οι Εθελοντές - Εθελόντριες μακράς θητείας είναι αρχαιότεροι 
από τους ομοιοβάθμους τους κληρωτούς υπαξιωματικούς και τους 
οπλίτες πενταετούς υποχρέωσης και νεώτεροι από τους ομοιοβάθ¬ 
μους τους Μονίμους Υπαξιωματικούς και τους από αυτούς προερχο- 
μένους Ανθυπασπιστές. 

Άρθρο 5 

Αποδοχές - Επιδόματα 

1. Οι Εθελοντές - Εθελόντριες μακράς θητείας εξομοιώνονται μι- 
σθολογικά με τους στην ενέργεια μονίμους ομοιοβάθμους τους, με 


τήν επιφύλαξη των διατάξεων του άρθρου 6 του παρόντος Προεδρι¬ 
κού Διατάγματος. 

2. Στους Εθελοντές - Εθελόντριες μακράς θητείας χορηγείται τε¬ 
χνικό επίδομα με την συμπλήρωση εξαετούς πραγματικής υπηρε¬ 
σίας από της χρονολογίας κτήσεως του βαθμού του Λοχία και των 
αντιστοίχων των άλλων Κλάδων των Ενόπλων Δυνάμεων με τις 
ίδιες προϋποθέσεις που χορηγείται στους Μονίμους Υπαξιωματικούς 
- Ανθυπασπιστές. Στην ανωτέρω υπηρεσία δεν υπολογίζεται η υπη¬ 
ρεσία του κληρωτού Υπαξιωματικού. 

Άρθρο 6 

Μισθολογική Προαγωγή Εθελοντών - Εθελοντριών Μακράς Θη¬ 
τείας 

1. Οι Εθελοντές - Εθελόντριες μακράς θητείας εξομοιώνονται 
από απόψεως αποδοχών προς τους μονίμους υπαξιωματικούς, Αν- 
θυπασπιστές, ανάλογα με τα έτη της συνολικής τους πραγματικής 
υπηρεσίας ως ακολούθως: 

α. Με τη συμπλήρωση 8 ετών συνολικής πραγματικής υπηρεσίας 
προς Επιλοχίες και αντίστοιχα των άλλων Κλάδων των Ενόπλων 
Δυνάμεων. 

β. Με τη συμπλήρωση 15 ετών συνολικής πραγματικής υπηρε¬ 
σίας προς Αρχιλοχίες και αντιστοίχους των άλλων Κλάδων των 
Ενόπλων Δυνάμεων. 

γ. Με τη συμπλήρωση 22 ετών συνολικής πραγ'ματικής υπηρε¬ 
σίας προς Ανθυπασπιστές. 

δ. Με τη συμπλήρωση 26 ετών συνολικής πραγματικής υπηρε¬ 
σίας προς Ανθυπολοχαγούς και αντιστοίχους των άλλων Κλάδων 
των Ενόπλων Δυνάμεων. 

ε. Με τη συμπλήρωση 30 ετών συνολικής πραγματικής υπηρε¬ 
σίας προς Υπολοχαγούς και αντιστοίχους των άλλων Κλάδων των 
Ενόπλων Δυνάμεων. 

στ. Με τη συμπλήρωση 33 ετών συνολικής πραγματικής υπηρε¬ 
σίας προς Λοχαγούς και αντιστοίχους των άλλων Κλάδων των Ενό¬ 
πλων Δυνάμεων. 

2. Δεν λογίζεται ως χρόνος υπηρεσίας στο βαθμό, ως προς το δι¬ 
καίωμα προαγωγής, ο χρόνος κατά τον οποίο ο Εθελοντής - Εθελό¬ 
ντρια μακράς θητείας: α) διετέλεσε σε προσωρινή απόλυση ή αργία 
με πρόσκαιρη παύση, β) εξέτισε ποινή που του επεβλήθη από οποιο- 
δήποτε δικαστήριο, γ) διετέλεσε σε προσωρινή κράτηση, δυνάμει δι¬ 
καστικού εντάλματος ή βουλεύματος, εφόσον δεν επακολούθησε 
απαλλακτικό βούλευμα ή αθωωτική απόφαση, δ) διετέλεσε σε λιπο¬ 
ταξία, εφόσον δεν επακολούθησε απαλλακτικό βούλευμα ή αθωω¬ 
τική απόφαση και ε) έλαβε άδεια που υπερβαίνει την κανονική. 

3. Μισθολογικές προαγωγές που έχουν χορηγηθεί μέχρι την 
έναρξη ισχύος του Προεδρικού Διατάγματος αυτού θα εξακολουθή¬ 
σουν να ισχύουν μέχρις ότου οι δικαιούχοι συμπληρώσουν τις προϋ¬ 
ποθέσεις προαγωγής για περαιτέρω μισθολογική εξέλιξη σύμφωνα 
με την παράγραφο 1 του άρθρου αυτού. 

• - Άρθρο 7 

- Πειθαρχία 

Οι διατάξεις των νόμων περί καταστάσεων και οι κανονισμοί που 
ισχύουν για θέματα Πειθαρχίας των μονίμων Υπαξιωματικών - Αν- 
θυπασπιστών των οικείων Κλάδων εφαρμόζονται και στους Εθελο¬ 
ντές - Εθελόντριες μακράς θητείας. 

Άρθρο 8 

Ευκολίες Διαβίωσης 

1. Οι Εθελοντές - Εθελόντριες μακράς θητείας αποτελούν μέλη 
των στρατιωτικών λεσχών των Μονίμων και Εθελοντών Υπαξιωμα- 
τικών και έχουν τα ίδια δικαιώματα και τις ίδιες υποχρεώσεις με αυ¬ 
τούς. 

2. Σχετικά με τις ευκολίες διαβίωσης εφαρμόζονται ανάλογα οι 

κανονισμοί και διαταγές που ισχύουν για τους Μονίμους ομοιοβάθ- 
μους τους. 

Άρθρο 9 

Υγειονομική Περίθαλψη -- Κρίση Σωματικής Ικανότητας - 
Αναρρωτικές Άδειες Εγκυμοσύνης και Τοκετού 

Οι Εθελοντές - Εθελόντριες μακράς θητείας διέπονται από τις 
εκάστοτε ισχύουσες διατάξεις που εφαρμόζονται για τους ομοιοβάθ- 
μους τους μονίμους - εθελοντές Υπαξιωματικούς και τους Ανθυπα- 
σπιστές. 

Άρθρο 10 

Έξοδος από τις Ένοπλες Δυνάμεις 

Επιτρέπεται η έξοδος από τις Ένοπλες Δυνάμεις των Εθελοντών 

- Εθελοντρίων μακράς θητείας με τη συμπλήρωση 4 ετών από την 
ένταξή τους στο θεσμό ως Εθελοντών - Εθελοντριών μακράς θη¬ 
τείας. Για τις λοιπές υποχρεώσεις λόγω εκπαιδεύσεως ισχύουν οι 
διατάξεις που εφαρμόζονται γιά τους μονίμους Υπαξιωματικούς και 
Ανθυπασπιστές. 

Άρθρο 11 

Ένταξη στο θεσμό Εθελοντών - Εθελοντριών μακράς θητείας: 
Προαγωγές - Κρίσεις - Τοποθετήσεις - Μεταθέσεις - 
Μετατάξεις- - Απονομή δεύτερης ή τρίτης ειδικότητας - 
Αποστρατείες - Ατομικά Έγγραφα Εθελοντών - Εθελοντριών 
Μακράς Θητείας 

1. Μετά τη λήξη της πενταετούς υποχρεώσεως όσοι επιθυμούν 
μπορούν μετά από αίτησή τους να παραμείνουν στις Ένοπλες Δυνά¬ 
μεις με το βαθμό που φέρουν ως εθελοντές - εθελόντριες μακράς θη¬ 
τείας. Η παραπάνω αίτηση υποβάλλεται στις Μονάδες όπου υπηρε¬ 
τούν ένα μήνα πριν την συμπλήρωση της πενταετίας. Η Μονάδα 
υποβάλλει ιεραρχικώς την αίτηση μετά σχετικής προτάσεως του 
Διοικητή ή προϊσταμένου τους περί καταλληλότητος ή ακαταλληλό- 
τητος του αιτούντος στο οικείο Γενικό Επιτελείο. 

2. Αρμόδια να προτείνουν την κατά την παράγραφο 4.του άρθρου 

13 του Ν. 1848/89 (ΦΕΚ 112) ένταξη στο θεσμό. Εθελοντών - 
Εθελοντριών Μακράς Θητείας είναι τα συμβούλια κρίσεων των Μο¬ 
νίμων Υπαξιωματικών, τα οποία κρίνουν τους εις την παράγραφο 1 
του παρόντος άρθρου ως κατάλληλους ή ακατάλληλους βάσει των 
στοιχείων του ατομικού τους φακέλλου και της σχετικής προτάσεως 
του Διοικητή ή Προϊσταμένου τους. Στη συνέχεια οι προτάσεις των 
αρμοδίων συμβουλίων υποβάλλονται μέσω των οικείων Γενικών 
Επιτελείων στον Υπουργό Εθνικής Άμυνας, ο οποίος αποφασίζει για 
την ένταξή τους στο θεσμό των Εθελοντών - Εθελοντριών μακράς 
θητείας. · * 

3. Τα τυπικά και ουσιαστικά προσόντα για προαγωγή, οι κρίσεις, 
οι προαγωγές, οι τοποθετήσεις, οι μεταθέσεις, οι μετατάξεις, η απο¬ 
νομή δεύτερης ή τρίτης ειδικότητας, οι αποστρατείες και τα ατομικά 
έγγραφα των. εθελοντών - εθελοντριών μακράς θητείας διέπονται 
από τις αντίστοιχες και εκάστοτε ισχύουσες διατάξεις περί Μονίμων 
Υπαξιωματικών και Ανθυπασπιστών των Ενόπλων Δυνάμεων, κατά 
το μέρος που δεν αντιβαίνουν στο παρόν Προεδρικό Διάταγμα. 

4. Ειδικότερα, αρμόδιο συμβούλιο για τις κρίσεις των Εθελοντών' 

- Εθελοντριών Μακράς Θητείας της Πολεμικής Αεροπορίας ορίζε¬ 
ται το συμβούλιο Κρίσεων Υπαξιωματικών. στο οποίο εισηγητής εί¬ 
ναι ανώτερος Αξιωματικός οποιουδήποτε Σώματος, που ορίζεται με 
διαταγή του Αρχηγού του Γενικού Επιτελείου Αεροπορίας. 

Άρθρο 12 . 

Η ισχύς του παρόντος αρχίζει από τη δημοσίευσή του στην Εφη¬ 
μερίδα της Κυβερνήσεως. 


Στον Αναπληρωτή Υπουργό Εθνικής Αμύνης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 26 Ιανουάριου 1991 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΛΕΞ. ΠΑΠΑΔΟΓΓΟΝΑΣ ΠΑΝ. ΔΕΛΗΜΗΤΣΟΣ 

-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 22 (2) 

Τροποποίηση διατάξεων του Ν.Δ. 284/1988 (ΦΕΚ 128/Α’) «Ορ¬ 
γανισμός του Υπουργείου Οικονομικών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

■Έχοντας υπόψη: . . 

1. Τις διατάξεις της παρ. 5 του άρθρου 24 του Ν. 1558/1985 
(ΦΕΚ 137/Α - ). 

2. Το Ν.Δ. 284/1988 (ΦΕΚ 128/Α), όπως ισχύει. 

3. Τη γνωμοδότηση αριθ. 4/1991 του Συμβουλίου της Επικρα- 
, τείας, μετά από πρόταση των Υπουργών Προεδρίας της Κυβέρνη¬ 
σης και Οικονομικών, αποφασίζουμε: 

Άρθρο 1 

Στο άρθρο 82 του Π.Δ. 284/1988 προστίθεται παράγραφος 4 
ως εξής: 

«4. Ο προϊστάμενος της Υπηρεσίας Ελέγχου Διακίνησης Αγαθών 
(ΥΠ.Ε.Δ.Α.) είναι αρμόδιος για την έκδοση της απόφασης και την 
ολοκλήρωση της διαδικασίας επιβολής του προστίμου για τις παρα¬ 
βάσεις που διαπιστώνονται από την ΥΠ.Ε.Δ.Α. μόνο στις περιπτώ¬ 
σεις που ο παραβάτης έχει την έδρα της επιχείρησης ή του επαγγέλ¬ 
ματος ή του υποκαταστήματος του ή την κατοικία του, κατά περί¬ 
πτωση, στην περιφέρεια των Νομαρχιών Αθηνών, Πειραιώς, Ανατο¬ 
λικής Αττικής και Δυτικής Αττικής. Αντίγραφο της απόφασης επι¬ 
βολής του προστίμου διαβιβάζει στον προϊστάμενο της Δημόσιας Οι¬ 
κονομικής Υπηρεσίας (Δ.Ο.Υ.) που είναι αρμόδιος για τη φορολογία 
του εισοδήματος του παραβάτη, στον οποίο και διαβιβάζει και τον 
οικείο φάκελο της υπόθεσης μετά την οριστική και αμετάκλητη επί¬ 
λυση της διαφοράς επί του επιβληθέντος προστίμου καθώς και τη βε¬ 
βαίωση αυτού». 

Άρθρο 2 

Στο άρθρο 83 του Π.Δ. 284/1988 όπως τροποποιήθηκε με το 
άρθρο 2 του.Π.Δ. 13/1989 (ΦΕΚ 5/Α’) προστίθεται παράγραφος 
4, ως εξής: 

«4. Οι προϊστάμενοι των παραρτημάτων της ΥΠ.Ε.Δ.Α. είναι αρ¬ 
μόδιοι για την έκδοση της απόφασης και την ολοκλήρωση της διαδι¬ 
κασίας επιβολής του προστίμου για τις παραβάσεις που διαπιστώνο¬ 
νται από τα παραρτήματα της ΥΠ.Ε.Δ.Α., μόνο στις περιπτώσεις 
που ο παραβάτης έχει την έδρα της επιχείρησης ή του επαγγέλματος 
ή του υποκαταστήματος του ή την κατοικία του, κατά περίπτωση, 
στην περιφέρεια της Νομαρχίας που εδρεύει το παράρτημα της 
ΥΠ.Ε.Δ.Α. που διαπίστωσε την παράβαση. Το δεύτερο εδάφιο της 
παραγράφου 4 του άρθρου 82 του Π.Δ. 284/88 εφαρμόζεται ανά¬ 
λογα και από τους προϊσταμένους των παραρτημάτων της 
ΥΠΕΔΑ». 

Άρθρο 3 

1. Κάθε άλλη διάταξη που αντίκειται στις διατάξεις του παρόντος. 
Π. Δ/τος καταργείται. 

2. Η ισχύς των διατάξεων του παρόντος αρχίζει από 1.2.199Τ. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Οικονομικών αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 26 Ιανουάριου 1991 

• Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ ΙΩΑΝΝΗΣ ΠΑΛΑΙΟΚΡΑΣΣΑΣ 



ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 23 (3) 

Σύσταση Γ ενικής διευθΰνσεως στον Αυτόνομο Οργανισμό Εργατικής 
Κατοικίας (Α.Ο.Ε.Κ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 78, παράγραφοι 1, 4 και 5 του Ν. 
1892/90 «Για τον εκσυγχρονισμό και την ανάπτυξη και άλλες δια¬ 
τάξεις» (101/Α). 

2. Την αριθμ. 14/1991 γνωμοδότηση του Συμβουλίου της Επι¬ 
κράτειας, με πρόταση των Υπουργών Προεδρίας της Κυβέρνησης 
και Εργασίας, αποφασίζουμε: 

Άρθρο μόνο 

1. Στον Αυτόνομο Οργανισμό Εργατικής Κατοικίας συνιστάται 
Γενική Διεύθυνση που συγκροτείται από τις Διευθύνσεις: 

α) Στεγαστικής Συνδρομής 
β) Μελετών Έργων 
γ) Κατασκευών 
6) Διοικητικού . 
ε) Οικονομικού 

στ) Πληροφορικής και απλουστευσης των διαδικασιών. 

Η Γ ενική αυτή Διεύθυνση προγραμματίζει τη δραστηριότητα, συ¬ 
ντονίζει τη λειτουργία των επί μέρους υπηρεσιακών μονάδων που 
υπάγονται σ' αυτή; για την πραγματοποίηση των στόχων που περι- 
γράφονται στις διατάξεις του Π.Δ. 249/89 «Οργάνωση και λειτουρ¬ 
γία των υπηρεσιών του Αυτόνομου Οργανισμού Εργατικής Κατοι¬ 
κίας (Α.Ο.Ε.Κ.)» (117/Α). 

2. Στη Γενική Διεύθυνση της προηγουμένης παραγράφου προΐ- 
σταται Γενικός Διευθυντής υπάλληλος Πανεπιστημιακής Εκπαίδευ¬ 
σης (Π.Ε.) των εξής κλάδων: 

α) Κλάδος ΓΙΕ Διοικητικός - Οικονομικός 

β) » ΠΕ Κοινωνιολογίας 

γ) » ΠΕ Στατιστικής 

δ) » ΠΕ Πολιτικών Μηχανικών 

ε) » ΠΕ Αρχιτεκτόνων - Μηχανικών 

στ) » ΠΕ Αγρονόμων - Τοπογράφων Μηχανικών 
ζ) » ΠΕ Μηχανολόγων - Ηλεκτρολόγων 

η) » ΠΕ Πληροφορικής. 

Στον Υπουργό Εργασίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα. 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΜΙΛΤ. ΕΒΕΡΤ ΑΡΙΣΤ. ΚΑΛΑΝΤΖΑΚΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 24 (4) 

Παράταση της προθεσμίας του άρθρου 1 παρ. 1 του Π.Δ. 345/ 

1990, Παύση λειτουργίας Παιδ. Ακαδημιών και Σχολών Νηπια¬ 
γωγών και ρύθμιση σπουδαστικών και άλλων θεμάτων (ΦΕΚ 

137 Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 46 του Ν. 1268/82 «για 
τη δομή και λειτουργία των Ανωτάτων Εκπαιδευτικών Ιδρυμάτων» 
(ΦΕΚ 87/Α’). 

2. Την υπ’ αριθ. Η/2871/30.4.90 (ΦΕΚ 296 τ.Β’) κοινή από¬ 
φαση του Πρωθυπουργού και του Υπουργού Εθνικής Παιδείας και 
Θρησκευμάτων «Ανάθεση αρμοδιοτήτων στους Υφυπουργούς Εθνι¬ 
κής Παιδείας και Θρησκευμάτων Β. Μπεκίρη και Καλ. Μπουρ- 
δάρα». 

3. Την υπ’ αριθ. 10/1991 γνωμοδότηση του Συμβουλίου της 
Επικράτειας, ύστερα από πρόταση του αρμοδίου Υφυπουργού Εθνι¬ 
κής Παιδείας και Θρησκευμάτων, αποφασίζουμε: 

Άρθρο 1 

Παράταση της προθεσμίας του άρθρου 1 παρ. 1 του Π.Δ. 345/ 

1990 

1. Η προθεσμία που ορίζεται στην παρ. 1 του άρθρου 1 του.Π.Δ. 
345/1990 (ΦΕΚ 137 Ά), για την οριστική παύση της λειτουργίας 
των Παιδαγωγικών Ακαδημιών: Μαρασλείου Αθηνών, Αλεξαν¬ 
δρούπολης, Ηρακλείου, Θεσσαλονίκης, Ιωαννίνων, Λαμίας, Λάρι¬ 
σας, Μυτιλήνης, Ραλλείου Πειραιώς, Ρόδου, Τρίπολης, Φλώρινας, 
Αρσάκειου Παλαιού Ψυχικού και Αρσάκειου Πατρών, καθώς και 
των Σχολών Νηπιαγωγών Αθηνών, Θεσσαλονίκης, Καρδίτσας και 
Χανιών, παρατείνεται μέχρι 30.6.1991. 

2. Από 1.7.1991 οι ως άνω σχολές παύουν να υφίστανται υπό 
οποιαδήποτε έννοια. 

Άρθρο 2 

Εξεταστικές περίοδοι 

1. Σπουδαστές των σχολών της παρ. 1 του άρθρου 1 του παρό¬ 
ντος, οι οποίοι μέχρι τέλους του διδακτικού έτους 1989-1990 είχαν 
εκπληρώσει όλες τις υποχρεώσεις τους (φοίτηση, εργαστήρια, φρο¬ 
ντιστήρια, σεμινάρια, εργασίες, πρακτικές ασκήσεις κ.λπ.) και είχαν 
θεμελιώσει, σύμφωνα με τις ισχύουσες διατάξεις, δικαίωμα συμμε¬ 
τοχής στις πτυχιακές του εξετάσεις, μπορούν εφόσον δεν ολοκλήρω¬ 
σαν τις εξετάσεις τους αυτές επιτυχώς και δεν έλαβαν το πτυχίο τους 
μέχρι 31.12.1990, να προσέλθουν σε μία από τις Παιδαγωγικές 
Ακαδημίες: Λαμίας, Λάρισας, Μυτιλήνης, Τρίπολης και Φλώρινας 
καθώς και τη Σχολή Νηπιαγωγών Καρδίτσας για εξέταση στις εξής 
εξεταστικές περιόδους: 

α. Από 13 ως 28 Φεβρουάριου 1991. 

β. Από 13 ως 29 Μαρτίου 1991. 

γ. Από 15 ως 30 Απριλίου 1991. 

2. Ως προθεσμία μέχρι της οποίας οι σπουδαστές της προηγούμε¬ 
νης παραγράφου οφείλουν να περατώσουν επιτυχώς τις πτυχιακές 
τους εξετάσεις ορίζεται η 30.4.1991. Όσοι σπουδαστές δεν περα¬ 
τώσουν επιτυχώς τις πτυχιακές τους εξετάσεις μέχρι 30.4.1991 
χάνουν οριστικά και αμετάκλητα την σπουδαστική τους ιδιότητα. 

Άρθρο 3 

Παράταση λειτουργίας Σχ. Ταμείων και Σχ. Εφορειών 

Παρατείνεται μέχρι 30.6.1991 η λειτουργία των Σχ. Ταμείων, 
Σχ. Εφορειών και Επιτροπών Συσσιτίων των Παιδ. Ακαδημιών και 
Σχολών Νηπιαγωγών. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στον αρμόδιο Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Β. ΜΠΕΚΙΡΗΣ 

- + - 

ΠΡΟΕΔΡΙΚΟ ΔΙΑΤΑΓΜΑ ΥΠ" ΑΡΙΘ. 25 (5) 

Ίδρυση θέσεων Διδακτικού Ερευνητικού Προσωπικού (Δ.Ε.Π.) και 

Ειδικού Διοικητικού - Τεχνικού .Προσωπικού (Ε.Δ.Τ.Π.) στο 

Πανεπιστήμιο Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 11 παρ. 2 και 50 παρ. 1 και 6 του Ν. 1268/ 
1982 «Για τη δομή κάι λειτουργία των Ανωτάτων Εκπαιδευτικών 
Ιδρυμάτων» (Α 87). 

β. Του άρθρου 70 παρ. 12 του Ν. 1566/1985 «Δομή και λει¬ 
τουργία της Πρωτοβάθμιας και Δευτεροβάθμιας Εκπαίδευσης και 
άλλες διατάξεις» (Α 167) και 

γ. Της απόφασης Η/2871 /1990 «Ανάθεση αρμοδιοτήτων στους 
ΐφπουργούς Εθνικής Παιδείας και Θρησκευμάτων Βασίλειο Μπε- 
κίρη και Καλλιόπη (Κέλλυ) Μπουρδάρα» (Β 296). 

2. Τη γνώμη του Πρυτανικού Συμβουλίου του Πανεπιστημίου 
Αθηνών (συνεδριάσεις 26/24.7.1990, 40/29.8.1990, 11/ 
15.2.1990). 

3. Τα έγγραφα Β1/696 π.ε./3.1.90, Β1/250/27.4.90, Β1 / 
613, 614/13.8.90 του Υπουργείου Εθνικής Παιδείας και Θρη¬ 
σκευμάτων με το οποίο ζητήθηκε να διατυπώσει τη γνώμη του το 
Συμβούλιο Ανώτατης Παιδείας και ότι έχει παρέλθει άπρακτη η 
προθεσμία που ορίζουν οι διατάξεις του άρθρου 50 παρ. 3 του Ν. 
1268/1982. 

4. Την 640/1990 γνωμοδότηση του Συμβουλίου της Επικρά¬ 
τειας με πρόταση της Υφυπουργού Εθνικής Παιδείας και Θρησκευ¬ 
μάτων. αποφασίζουμε: 

” Άρθρο 1 

Ίδρυση θέσεων Διδακτικού Ερευνητικού Προσώπικού (ΔΕΠ) 

Ιδρύονται θέσεις Διδακτικού Ερευνητικού Προσωπικού (Δ.Ε.Π.) 
στα κατωτέρω Τμήματα του Πανεπιστημίου Αθηνών. 

α) Τμήμα Επικοινωνίας και Μέσων Μαζικής ■ 

Ενημέρωσης, θέσεις (δέκα) 10 

β) Τμήμα Θεατρικών Σπουδών. θέσεις (δέκα) 10 

Άρθρο 2 , 

Μετατροπή θέσεων Ειδικού Διοικητικού — Τεχνικού Προσωπικού 

(ΕΔΤΠ) ' " 

α) Μία (Γ) κενή θέση ΕΔΤΠ ΑΡ κατηγορίας του Τμήματος Γερ¬ 
μανικής Γλώσσας και Φιλολογίας καταργείται καί αν τ' αυτής ιδρύε¬ 
ται μία θέση ΑΤ κατηγορίας. 

β) Έξι (6) κενές θέσεις ΕΔΤΠ ΑΡ κατηγορίας του Τμήματος 
Οδοντιατρικής καταργούνται και αντ’ αυτών ιδρύονται ισάριθμες θέ¬ 
σεις ΜΕ κατηγορίας. 


Στην Υφυπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 26 (6) 

Σύσταση Γενικών Διευθύνσεων στη Γενική Γραμματεία Αθλητι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 78 παράγραφος 1, 4 καΓ5 του Ν. 1892/1990 
«Για τον εκσυγχρονισμό και την ανάπτυξη και άλλες διατάξεις» 
(ΦΕΚ 101/Α/90). 

2. Την αριθ. Υ 1140/1051173/1390/0001 /1990 κοινή από- 
φαση.του Πρωθυπουργού και του Υπουργού Οικονομικών «Ανάθεση 
αρμοδιοτήτων στον Υφυπουργό Οικονομικών (ΦΕΚ 420/Β).· 

3. Την αριθ. Υ 1022/ΥΠΠΟ/ΓΝΟΣ/20.4.90 κοινή απόφαση 
του Πρωθυπουργού και του Υπουργού Πολιτισμού «Ανάθεση αρμο¬ 
διοτήτων στην Υφυπουργό Φάνη Πάλλη - Πετραλιά» (ΦΕΚ 286/ 
20.4.90 τ.Β'). 

4. Την αριθ. 661/1990 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Προεδρίας της Κυβέρνη- 

, σης, και των Υφυπουργών Οικονομικών και Πολιτισμού, αποφασί¬ 
ζουμε: 

1 Άρθρο 1 

, Σύσταση. Γ ενικών Διευθύνσεων 

1. Στη Γ ενική Γ ραμματεία Αθλητισμού συνιστώνται οι ακόλουθες 
Γ ενικές "Διευθύνσεις: 

α) Γενική Διεύθυνση Αθλητισμού που συγκροτείται από τις Διευ¬ 
θύνσεις: - ,· 

αα) Διοικητικού 

αβ) Ανάπτυξης Αθλητισμού 

αγ) Προαγωγής Αθλητισμού 

αδ) Αγωνιστικού Αθλητισμού, 

β) Γενική Διεύθυνση Υποστήριξης Αθλητισμού που συγκροτείται 
από τις Διευθύνσεις: 

βα) Οικονομικού 

ββ) Μελετών Αθλητικών "Εργων 

βγ) Εποπτείας Κατασκευής και Συντήρησης Αθλητικών Εργων. 

Οι ανωτέρω Γ ενικές Διευθύνσεις προγραμματίζουν την δραστη¬ 
ριότητα και συντονίζουν την λειτουργία των επί μέρους υπηρεσιακών 
μονάδων που υπάγονται σ’ αυτές. -,· , ^ 

2. Στις Γενικές Διευθύνσεις της προηγούμενης παραγράφου προΐ- 
στανται Γενικοί Διευθυντές, μόνιμοι υπάλληλοι του Κλάδου ΠΕ Διοι¬ 
κητικού της Γενικής Γραμματείας Αθλητισμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στην Υφυπουργό Πολιτισμού αναθέτουμε την δημοσίευση και 
εκτέλεση του παρόντος διατάγματος. 

Αθήνα, 16 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ ΠΑΝΑΓΙΩΤΗΣ ΔΕΛΗΜΗΤΣΟΣ 

ΥΦΥΠΟΥΡΓΟΣ ΠΟΛΙΤΙΣΜΟΥ 

ΦΑΝΗ ΠΑΛΛΗ-ΠΕΤΡΑΛΙΑ 

-♦- 

ΑΠΟΦΑΣΕΙΣ 


(?) 

Πράξη Διοικητή αριθ. 1870/14.1.91 
(Άρθρο 1 του Ν. 1266/82) 

Καταβαλλόμενες προμήθειες στα πιστωτικά ιδρύματα και χρηματι- 
στές-μέλη του Χρηματιστηρίου Αξιών Αθηνών που έχουν εξου¬ 
σιοδοτηθεί για τη διακίνηση ομολόγων του Ελληνικού Δημοσίου 
με ρήτρα ΕΘΙΓ. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά¬ 
ξεις», 

β) την ΙΙΔ/ΤΕ 1155/5.10.87, όπως τροποποιήθηκε με τις 
ΠΔ/ΤΕ 1353/25.8.88, 1354/25.8.88 και 1721/29.3.90, 
γ) την ΠΔ/ΤΕ 1854/14.12.90, 

| δ) την από 10 Νοεμβρίου 1986 μεταξύ της Τράπεζας της Ελλά- 
I δος και του Ελληνικού Δημοσίου σύμβαση ανάθεσης από το Ελλη- 
! νικό Δημόσιο στην Τράπεζα της Ελλάδος της διαχείρισης των ομο- 
| λόγων που εκδίδει το Δημόσιο, όπως τροποποιήθηκε με την από 11 
ι Ιανουάριου 1991 σύμβαση μεταξύ των αυτών συμβαλλομένων, 

| αποφάσισε: 

! Να τροποποιήσει την παρ. 1 της ΠΔ/ΤΕ 1353/25.8.88, όπως 
: ισχύει, και να καθορίσει τα εξής: 

1. Η τράπεζα της Ελλάδος καταβάλλει στους φορείς που έχουν 
; εξουσιοδοτηθεί με βάση την ΠΔ/ΤΕ 1155/5.10.87 (όπως ισχύει), 
ί για την διακίνηση ομολόγων του Δημοσίου, προμήθεια 0,40% (σα¬ 
ράντα εκατοστά τοις εκατό) για τη διάθεση ομολόγων ετήσιας διάρ¬ 
κειας με ρήτρα ΕΟΙΙ σε επενδυτές κατοίκους εξωτερικού (φυσικά ή 
νομικά πρόσωπα). 

2. Οι ανωτέρω προμήθεια υπολογίζεται επί της ονομαστικής 
αξίας των ομολόγων. 

Κατά τα λοιπά εξακολουθούν να ισχύουν οι διατάξεις της ΠΔ/ΤΕ 
1353/25.8.88 όπως τροποποιημένη ισχύει. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 


Ο Διοικητής 
Δ. ΧΑΛΙΚΙΑΣ- 


♦ 


( 8 ) 


Πράξη Διοικητή αριθ. 1875/22.1.91 
(Άρθρο 1 του Ν. 1266/82) 

Μείωση του ποσοστού των καταθέσεων των εμπορικών τραπεζών, 
που διατίθεται υποχρεωτικά για επενδύσεις σε έντοκα γραμμάτια 
του Ελληνικού Δημοσίου και ομολογίες κρατικών δανείων οικο¬ 
νομικής αναπτύξεως και δανείων δημοσίων επιχειρήσεων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 


Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά¬ 
ξεις». 


β) την ΠΔ/ΤΕ 1717/22.3.90, 

γ) την επιδίωξη απελευθέρωσης του τραπεζικού συστήματος, 

δ) τις τρέχουσες νομισματοπιστωτικές συνθήκες, αποφάσισε: 

Να καθορίσει το ποσοστό επί των μεταβολών των υπολοίπων των 
καταθέσεων των εμπορικών τραπεζών που διατίθεται υποχρεωτικά 
για επενδύσεις σε έντοκα γραμμάτια του Ελληνικού Δημοσίου και 
ομολογίες κρατικών δανείων οικονομικής ανάπτυξης και δανείων 
δημοσίων επιχειρήσεων σε 35% από 1 Ιανουάριου 1991 και σε 
30% από 1 Ιουλίου 1991. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 

Δ. ΧΑΛΙΚΙΑΣ 

- 4 - . 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στο Προεδρικό Διάταγμα 455/1990 «Σύσταση και αναδιάρ¬ 
θρωση Κτηνιατρικών Υπηρεσιών Υπουργείου Γεωργίας» που δημο¬ 
σιεύθηκε στο ΦΕΚ 174/τ. Α'/14.12.1990 επιφέρονται οι εξής 
διορθώσεις: 

α) Στο άρθρο 3, στοιχείο Β. ΚΕΝΤΡΟ ΚΤΗΝΙΑΤΡΙΚΩΝ ΙΔΡΥ¬ 
ΜΑΤΩΝ ΘΕΣΣΑΛΟΝΙΚΗΣ στην παράγραφο 3 αντί του εσφαλμέ¬ 
νου σημείου «Γ. ΙΝΣΤΙΤΟΥΤΟ ΛΟΙΜΩΔΩΝ ΚΑΙ ΠΑΡΑΣΙΤΙΚΩΝ 
ΝΟΣΗΜΑΤΩΝ»; να γραφεί το ορθό «I. ΙΝΣΤΙΤΟΥΤΟ ΛΟΙΜΩΔΩΝ 
ΚΑΙ ΠΑΡΑΣΙΤΙΚΩΝ ΝΟΣΗΜΑΤΩΝ». 

β) Στο ίδιο άρθρο και στο προηγούμενο σημείο I. ΙΝΣΤΙΤΟΥΤΟ 
ΛΟΙΜΩΔΩΝ ΚΑΙ ΠΑΡΑΣΙΤΙΚΩΝ ΝΟΣΗΜΑΤΩΝ στην περί¬ 
πτωση στ' αντί του εσφαλμένου «Τμήμα Παθολογίας Μικρών Μηρυ- 
καστικών» να γραφεί το ορθό «Τμήμα Παθολογίας Μεγάλων Μηρυ- 
καστικών. 

γ) Στο τέλος του κειμένου του Προεδρικού Διατάγματος και με¬ 
ταξύ των ονομάτων των Υπουργών Προεδρίας της Κυβέρνησης 
Μιλτ. Έβερτ και του Υφυπουργού Οικονομικών Π. Δελημήτσου να 
προστεθεί και το όνομα του Υπουργού Γεωργίας Μίχ. Παπακωνστα¬ 
ντίνου, το οποίο, παραλείφθηκε. 

(Από το Υπ. Γεωργίας) 

-♦- 


( 10 ) 

Στο Προεδρικό Διάταγμα 453/8.12.1990, σχετικά με την «ανα¬ 
προσαρμογή της προσωπικής εισφοράς των ασφαλισμένων και συ¬ 
νταξιούχων του Ταμείου Συντάξεων Μηχανικών και Εργοληπτών 
Δημοσίων Έργων στον Κλάδο Υγείας αυτού», που δημοσιεύθηκε 
στο ΦΕΚ 173/τ.Α'/14.12.1990 γίνονται οι πιο κάτω διορθώσεις 
σφαλμάτων: 

1. Στο δεύτερο στίχο της παραγράφου 2 του προοιμίου αντί του 
λανθασμένου «.... και 27 (παρ. περ. δ’)....», τίθεται το όρθό «και £.7 
(παρ. 1 περ. δ’). 

3. Στον τρίτο στίχο της παραγράφου 2 του προοιμίου αντί του 
λανθασμένου «Όργανα» (ΦΕΚ 137 Α') (ΦΕΚ 137 Ά) τίθεται το 
ορθό «....Όργανα» (ΦΕΚ 137 Α'). 

4. Στον τρίτο στίχο της παραγράφου 3 του προοιμίου αντί του 
λανθασμένου «του Υπουργείου Υγείας, Πρόνοιας και Κοινωνικών 
Ασφαλίσεων του Υπουργείου Υγείας Πρόνοιας και Κοινωνικών 
Ασφαλίσεων», τίθεται το ορθό «του Υπουργείου Υγείας, Πρόνοιας 
και Κοινωνικών Ασφαλίσεων». 

(Από το Υπουργείο 
Υγείας, Πρόνοιας και Κοινωνικών Ασφαλίσεων) 


Στο 405/23.11.1990 Προεδρικό Διάταγμα με Θέμα: «Οργανι¬ 
σμός του Ταμείου Επικουρικής Ασφαλίσεως Υπαλλήλων Φαρμακευ¬ 
τικών Εργασιών (ΤΕΑΥΦΕ)», που δημοσιεύθηκε στο ΦΕΚ 160/Α/ 
28.11.90, γίνονται οι παρακάτω διορθώσεις: 

1) Στην παρ. 2 του προοιμίου αντί του εσφαλμένου 
«2. Την Υ. 1140/10511/1390...» τίθεται το σωστό 
«2. Την Υ. 1140/1051173/1390...». 

2) Στο τέλος του εδαφ. ζ τηςπάρ. 1 του άρθρου 2, αντί του εσφαλ¬ 
μένου «... με την έκδοση σχετικών καταλογιστικών πράξεων» τίθεται 
το σωστό «... σύμφωνα με τα οριζόμενα παραπάνω». 

3) Στο τέλος του εδαφ. α της παρ. 4 του άρθρου 2, αντί του εσφαλ¬ 
μένου «... του Προϋπολογισμού, μηνιαίων ισοζυγίων...» τίθεται το 
σωστό «... του προϋπολογισμού. Ισολογισμού, απολογισμού, μη¬ 
νιαίων ισοζυγίων...». 

4) Στο εδ. η της παρ. 4 του άρθρου 2, αντί του εσφαλμένου «η) Η 
τήρηση ...» τίθεται το σωστό «η) Τήρηση ...... 

5) Στη δεύτερη σειρά προ του τέλους του άρθρου 2 αντί του εσφαλ¬ 
μένου «... διατυπώνονται εγγράφως ...» τίθεται το σωστό.διατυ¬ 

πώνονται έγγραφα ...».· 

6) Στην παρ. 3 του άρθρου 5, αυτί του εσφαλμένου «3. Στο τμήμα 
Μηχανογράφησης προΐσταυται υπάλληλοι του κλάδου ΠΕ Διοικητι- 
κού-Οικονομικού ή ΤΕ Διοικητικού-Λογιστικού ή ΔΕ Διοικητικού- 
Λογιστικού» τίθεται το σωστό «3. Στο τμήμα Μηχανογράφησης 
προΐσταυται υπάλληλοι του κλάδου ΠΕ πληροφορικής ή ΤΕ πληρο¬ 
φορικής ή ΔΕ προσωπικού Η/Τ. 

4. Στο Γραφείο Διοικητικού, προΐσταται υπάλληλος του Κλάδου 
ΠΕ Διοικητικού-Οικονομικού ή ΤΕ Διοικητικού-Λογιστικού ή ΔΕ 
Διοικητικού-Λογιστικού». 

7) Μετά την 5η σειρά του άρθρου 6 προστίθεται παράγραφος που 

έχει ως έξης: . . 

«α) Στον Κλάδο ΠΕ Διοικητικού-Οικονομικού οι υπάλληλοι του 
Κλάδου ΠΕ Διοικητικού-Οικονομικού» και το α) της επόμενης πα¬ 
ραγράφου να γίνει β). 

(Από το Υπουργείο 
Υγείας. Πρόνοιας και Κοινωνικών Ασφαλίσεων) 

- + -- 


( 12 ) 

Στο 406/23.11.90 Προεδρικό Διάταγμα με θέμα «Τροποποίηση 
του Π. Δ/τος 417/1988 (ΦΕΚ 194/Α/30.8.1988) Οργανισμός 
του Ταμείου Επικουρικής Ασφάλισης Ηλεκτροτεχνιτών Ελλάδος 
(ΤΕΑΗΕ), που δημοσιεύθηκε στο ΦΕΚ 160/Α/28.11.1990 γίνο¬ 
νται οι παρακάτω διορθώσεις σφαλμάτων: β 

α) Στην τελευταία σειρά του δεύτερου εδαφίου της πρώτης παρα¬ 
γράφου του προοιμίου αντί του εσφαλμένου «... και άλλες διατάξεις» 
(ΦΕΚ 37/Α/1.4.1986) τίθεται το σωστό «... και άλλες διατάξεις 
και ιδιαίτερα της παρ. 10 του άρθρου 9» (ΦΕΚ 37/Α/ 
1.4.1986). 


( 13 ) 

Στο 407/23.11.90 Προεδρικό Διάταγμα με Θέμα: «Οργανισμός 
του Ταμείου Επικουρικής Ασφάλισης Προσωπικού Εταιρειών Λιπα¬ 
σμάτων (ΤΕΑΠΕΛ)», που δημοσιεύθηκε στο ΦΕΚ 160/Α/ 
28.11.1990 γίνοναι οι παρακάτω διορθώσεις: 

α) Στην πρώτη σειρά του δευτέρου εδαφίου της πρώτης παραγρά¬ 
φου του προοιμίου, αντί του εσφαλμένου «β) του Ν. άρθρου 9 ...» τί¬ 
θεται το σωστό «β) του άρθρου 9 ...». 

β) Στο προοίμιο διορθώνεται η αρίθμηση της παραγράφου 4. 
γ) Στην πρώτη και δεύτερη σειρά της παραγράφου I του άρθρου 
5, αντί του εσφαλμένου «Στον Κλάδο ΠΕ Διοικητικό-Λογιστικό οι 
υπάλληλοι του Κλάδου ΠΕ Διοικητικού-Οικονομικού» τίθεται το 
σωστό «Στον Κλάδο ΠΕ Διοικητικό-Οικονομικό οι υπάλληλοι του 
Κλάδου ΠΕ Διοικητικού-Οικονομικού». 

(Από το Υπουργείο 
Υγείας, Πρόνοιας και Κοινωνικών Ασφαλίσεων) 

- 4 -- 


(14) 

Στο 408/23.11.1990 Προεδρικό Διάταγμα με Θέμα: «Οργανι¬ 
σμός του Ταμείου Επικουρικής Ασφάλισης προσωπικού Εταιρειών 
Τσιμέντων», που δημοσιεύθηκε στο ΦΕΚ 160/Α/28.1.1990 γίνο¬ 
νται οι παρακάτω διορθώσεις: 

α) Στην πρώτη παράγρ. του άρθρου 2, αντί του εσφαλμένου 
«1. Τμήμα Ασφάλισης-Μητρώου», τίθεται το σωστό 
«1. Τμήμα ασφάλισης - Μητρώου». 

β) Στο εδάφιο β' της παραγράφου 1 του άρθρου 2, αντί του εσφαλ¬ 
μένου: «... εξαγορά προϋηρεσιών ...» τίθεται το σωστό 
«... εξαγορά προϋπηρεσιών ...». 

γ) Στο εδάφιο δ της παραγρ. 2, του άρθρου 2, αντί του εσφαλμέ¬ 
νου 

«δ. Επιέλεια για τη διαδικασία ...» τίθεται το σωστό 
«δ. Επιμέλεια για τη διαδικασία ...». 

δ) Στη δεύτερη σειρά του εδαφίου στ' της παρ. 4 του άρθρου 2, 
αντί του εσφαλμένου 

«... καθώς και του καθαριοσμού ...», τίθεται το σωστό 
«... καθώς και του καθαρισμού ...». ... ». ■ 

. (Από το Υπουργείο 
Υγείας, Πρόνοιας και Κοινωνικών Ασφαλίσεων) 

-♦- 


β) Στην πέμπτη σειρά του εδαφίου β' της παραγρ. Α' του άρθρου 
2, αντί του εσφαλμένου «... αλληλογραφία μετά την υποχρέων εργο¬ 
δοτών ...» τίθεται το σωστό «... αλληλογραφία μετά των υποχρέων 
εργοδοτών ...». 

γ) Στην πρώτη σειρά της παραγράφ. 2 του άρθρου 2, διαγράφεται 
το στοιχείο «α)». 

(Από το Υπουργείο 
Υγείας. Πρόνοιας και Κοινωνικών Ασφαλίσεων) 


(15) 

Στο ΦΕΚ 188Α'/31.12.90 στο οποίο δημοσιεύτηκε το Π.Δ. 481 
που αφορά τη «Χορήγηση οικονομικής ενίσχυσης σε ορισμένες κατηγο¬ 
ρίες ναυτικών λόγω εορτών ΧΡΙΣΤΟΥΓΕΝΝΩΝ 1990», διορθώνεται 
στη σελίδα 1572, στήλη α, έκτη (6η) σειρά από το τέλος το εσφαλμένο 
«Κώδικα Ιδιωτικού Δικαίου», στο ορθό «Κώδικα Ιδιωτικού Ναυτικού 
Δικαίου». 

(Από το Υπουργείο Εμπορικής Ναυτιλίας) 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟ Σ ΠΡΩΤΟ 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.30’ 


Διεύθυνση 

Καποδιστρίου 34 

Ταχ. Κώδικας: 

104 32 

ΤΕΕΕΧ : 

22.3211 ΥΡΕΤ ΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 _ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, άπό 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόοιο Ταμείο 

Ποσοστό 5% υπέρ του Ταμείου Αλλη 
Η ετήσια συνδρομή είναι: βοήθειας του Προσωπικού (ΤΑΠΕ1 

α) Για το Τεύχος Α' Δρχ. 10.000 Δρχ. 5( 

β) » » » Β' » 19.000 » 9> 

γ) » » » Γ » 6.000 » 3( 

δ) » » » Δ' » 18.000 » 9( 

ε) » » » Αναπτυξιακών Πράξεων » 12.000 » 6( 

στ) » » » ,Ν.Π.Δ.Δ. » 6.000 » 3< 

ζ) » » » , ΠΑΡΑΡΤΗΜΑ » 3.000 » 1! 

η) » » » Δελτ. Εμπ.& Βιομ. Ιδ. » 6.000 » 3( 

θ) » » » Αν. Ειδικού Δικαστηρίου » 1.500 » 

ι) » » » Α.Ε. & Ε.Π.Ε. » 40.000 » 2.0( 

ια) Για όλα τα Τεύχη » 85.000 » 4.2! 

Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 













